କୁଳ ବେଉସାକୁ ନେଇ ଅସହାୟ ବୃଦ୍ଧ ଦମ୍ପତି\nଖନ୍ତାପଡ଼ା,୩।୧(ଡି.ଏନ୍.ଏ.)- ପୁରୁଣା କୁଳ ବେଉସା 'କୁମ୍ଭାର ବୃତ୍ତି'କୁ ଏଯାଏ ଛାଡି ପାରି ନାହାନ୍ତି ଏକ ବୃଦ୍ଧ ଦମ୍ପତି। ବାର୍ଦ୍ଧକ୍ୟର ଅସହାୟତା ଭିତରେ ଆଜି ବି ସେମାନେ ପେଟ ପୋଷିବାକୁ ସଂଘର୍ଷ କରୁଛନ୍ତି। ମାଟିରେ ତିଆରି ହେଉଥିବା ସାମଗ୍ରୀର ଚାହିଦା ନ ଥିଲେ ବି ବକଳ୍ପ ପନ୍ଥା ନ ପାଇ ବଂଶାନୁକ୍ରମିକ ବୃତ୍ତିକୁ ଭରସା କରି ୬ ପ୍ରାଣୀ କୁଟୁମ୍ବ ପୋଷୁୁଛନ୍ତି।\nକୁଳ ବେଉସାକୁ ନେଇ ଅସହାୟ ବୃଦ୍ଧ ଦମ୍ପତି\t January 4th, 00:07 AM January 4th, 00:07 AM\nଖନ୍ତାପଡ଼ା,୩।୧(ଡି.ଏନ୍.ଏ.)- ପୁରୁଣା କୁଳ ବେଉସା 'କୁମ୍ଭାର ବୃତ୍ତି'କୁ ଏଯାଏ ଛାଡି ପାରି ନାହାନ୍ତି ଏକ ବୃଦ୍ଧ ଦମ୍ପତି। ବାର୍ଦ୍ଧକ୍ୟର ଅସହାୟତା ଭିତରେ ଆଜି ବି ସେମାନେ ପେଟ ପୋଷିବାକୁ ସଂଘର୍ଷ କରୁଛନ୍ତି। ମାଟିରେ ତିଆରି ହେଉଥିବା ସାମଗ୍ରୀର ଚାହିଦା ନ ଥିଲେ ବି ବକଳ୍ପ ପନ୍ଥା ନ ପାଇ ବଂଶାନୁକ୍ରମିକ ବୃତ୍ତିକୁ ଭରସା କରି ୬ ପ୍ରାଣୀ କୁଟୁମ୍ବ ପୋଷୁୁଛନ୍ତି। କୁମ୍ଭାର ଚକ ଘୂରାଇ ସେମାନେ ପ୍ରସ୍ତୁତ କରୁଥିବା ମାଟିପାତ୍ରକୁ ବିକି ଯେନତେନ ପ୍ରକାରେ ପେଟ ପାଇଁ ମୁଠାଏ ଦାନା ଯୋଗାଡ କରୁଛନ୍ତି। ସରକାରୀ ପ୍ରୋତ୍ସାହନ ଅଭାବରୁ ପାରମ୍ପରିକ ବୃତ୍ତି କ୍ରମେ ବୁଡି ଯାଉଥିବାରୁ ସେମାନେ ଚିନ୍ତା ପ୍ରକଟ କରିଛନ୍ତି। ବାଲେଶ୍ୱର ଜିଲା ବାହାନଗା ବ୍ଲକ ପଥରପେଣ୍ଠ ପଞ୍ଚାୟତ ତାହାରପୁର ଗ୍ରାମରେ କମଳାକାନ୍ତ ରଣା (୬୭)ଙ୍କ ଘର। ସ୍ତ୍ରୀ ପୂଣ୍ଣିମା ତାଙ୍କୁ କାମରେ ସାହାଯ୍ୟ କରିଥାନ୍ତି। ସେମାନଙ୍କ ୩୫ ବର୍ଷର ରୋଜଗାରିଆ ପୁଅ ୨୦୧୧ ମସିହାରେ ଅକାଳ ମୃତ୍ୟୁବରଣ କରିବା ପରେ ପରିବାରର ସବୁ ବୋଝ ସେମାନଙ୍କ ଉପରେ ଲଦି ହୋଇପଡ଼ିଛି । ବୋହୂ ଓ ୩ ନାତିଙ୍କୁ ସ୍ବଳ୍ପ ରୋଜଗାରରେ ସେମାନେ ବହୁ କଷ୍ଟରେ ଭରଣ ପୋଷଣ କରୁଛନ୍ତି। ଦୀର୍ଘ ୫୦ ବର୍ଷ ଧରି ଏହି ଦମ୍ପତି ହାତରେ ଚକ ବୁଲାଇ ମାଟି କାମ କରୁଥିଲେ ବି ସରକାରୀ ସ୍ତରରେ ଟଙ୍କାଟିଏ ବି ପ୍ରୋତ୍ସାହନ ରାଶି ପାଇନାହାନ୍ତି। ମନରେ କାମ କରିବାର ଆତ୍ମବିଶ୍ୱାସକୁ ନେଇ ସେମାନେ ଦିନ ବିତାଉଥିବା କହିିଛନ୍ତି ା କମଳାକାନ୍ତ କହନ୍ତି, ବୟସ ଅଧିକ ହେବାରୁ ସେ ତିଆରି କରୁଥିବା ମାଟି ଦୀପ, କଳସ, ମାଠିଆ, ହାତୀ, ଘୋଡ଼ା ଆଦି ପୂଜା ଉପକରଣ ବାହାର ବଜାରକୁ ନେଇ ଯାଇପାରୁ ନାହାନ୍ତି ା କେବଳ ପାଖରେ ଥିବା ବାହାନଗା ବାରିକପୁର ସାପ୍ତାହିକ ହାଟକୁ ଯାଇ ଏହାକୁ ବିକ୍ରି କରୁଛନ୍ତି। ଏବେ ବଜାରରେ ପ୍ଲାଷ୍ଟିକ ଦ୍ରବ୍ୟର ଚାହିଦା ବଢିବାରୁ ଲୋକେ ମାଟିତିଆରି ଉପକରଣ କିଣିବାକୁ ଇଚ୍ଛା ପ୍ରକାଶ କରୁନାହାନ୍ତି ା ଉପଯୁକ୍ତ ବଜାର ସୁବିଧା ଅଭାବରୁ ଅନେକେ ଏହି କୁଳ ବେଉସାକୁ ଛାଡି ସାରିଲେଣି। ଆମଭଳି ଦୁଃଖୀ ପରିବାରକୁ ସରକାର ସହାୟତା ଯୋଗାଇଦେବା ଆବଶ୍ୟକ ବୋଲିୁ ବୃଦ୍ଧା ପୂର୍ଣ୍ଣିମା କହିିଛନ୍ତି ା ଏହି ଅସହାୟ ବୃଦ୍ଧ ଦମ୍ପତିଙ୍କ ସମ୍ପର୍କରେ ବାହାନଗା ବ୍ଲକ୍ ଉନ୍ନୟନ ଅଧିକାରୀ ଉମାକାନ୍ତ ନାୟକଙ୍କୁ ପଚାରିବାରୁ ସେ କହିଛନ୍ତି, ସରକାରୀ ସ୍ତରରେ ବିଭିନ୍ନ ଯୋଜନା ରହିଛି। କୁଳ ବେଉସାକୁ ଆପଣେଇ ଥିବା ଏହି ବୃଦ୍ଧା ଦମ୍ପତି ଆବେଦନ କଲେ ସରକାରୀ ସହାୟତା ସହିତ ବ୍ୟାଙ୍କ ଋଣର ବ୍ୟବସ୍ଥା କରାଯାଇପାରିବ।
